Det var et voldsomt brag der lød, da tyve ved 01:30 tiden natten til torsdag med en Mercedes begik rambutyveri hos guldsmed Visholm på Strømgade i Hjørring. - Det kom der et eller andet udbytte ud af, men vi ved endnu ikke hvor meget guldsmeden mistede, siger vagthavende hos Nordjyllands Politi i Hjørring. Det har guldsmed An Tram selv. Han siger til TV2/Nord at der kan være tale om dyre designsmykker for ialt en halv mio. kr. Det var i øvrigt en Mercedes, stjålet i Aalborg, tyvene brugte. Den blev senere fundet på en P-plads tæt ved gerningsstedet. Politiet mener, at Mercedes'en kan være skiftet ud med en anden bil, som tyvene så er forsvundet i.

Referat:
Kørte Mercedes gennem ruden til en guldsmed i Hjørring